



JONIŠKIO RAJONO SAVIVALDYBĖS
TARYBA

SPRENDIMAS
DĖL 2020 METŲ JONIŠKIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PATVIRTINIMO

2020 m. balandžio 16 d.  Nr. T-51
Joniškis


Vadovaudamasi Lietuvos Respublikos vietos savivaldos įstatymo 6 straipsnio 18 punktu, Lietuvos Respublikos sveikatos sistemos įstatymo 63 straipsnio 5 punktu, Joniškio rajono savivaldybės visuomenės sveikatos rėmimo specialiosios programos sudarymo, įgyvendinimo ir kontrolės tvarkos aprašo, patvirtinto Joniškio rajono savivaldybės tarybos 2011 m. lapkričio 3 d. sprendimu Nr. T-180 (kartu su pakeitimais, padarytais 2013 m. kovo 28 d. sprendimu Nr. T-25, 2013 m. gruodžio 5 d. sprendimu Nr. T-202, 2017 m. lapkričio 29 d. sprendimu Nr. T-259 ir 2017 m. gruodžio 21 d. sprendimu Nr. T-274), 9 punktu ir atsižvelgdama į Joniškio rajono savivaldybės bendruomenės sveikatos tarybos 2020 m. vasario 25 d. ir 2020 m. kovo 2 d. lėšų paskirstymo projektus, Joniškio rajono savivaldybės taryba n u s p r e n d ž i a:   
Patvirtinti 2020 metų Joniškio rajono savivaldybės visuomenės sveikatos rėmimo specialiąją programą (pridedama).



Savivaldybės meras 								Vitalijus Gailius


PATVIRTINTA
Joniškio rajono savivaldybės tarybos
2020 m. balandžio 16 d. sprendimu Nr. T-51

2020 METŲ JONIŠKIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOJI PROGRAMA

 SKYRIUS


. 2020 metų Joniškio rajono savivaldybės visuomenės sveikatos rėmimo specialioji programa (toliau – Programa) parengta atsižvelgiant į Lietuvos sveikatos 2014–2025 metų strategijos nustatytus sveikatinimo veiklos tikslus ir uždavinius, siekiamus sveikatos lygio rodiklius, kurie būtini siekiant įgyvendinti Valstybės pažangos strategijoje „Lietuvos pažangos strategija „Lietuva 2030“, patvirtintoje Lietuvos Respublikos Seimo 2012 m. gegužės 15 d. nutarimu Nr. XI-2015 „Dėl Valstybės pažangos strategijos „Lietuvos pažangos strategija „Lietuva 2030“ patvirtinimo“ (toliau – Valstybės pažangos strategija „Lietuvos pažangos strategija „Lietuva 2030“) ir Lietuvos Respublikos sveikatos ministerijos pateiktus savivaldybėms Valstybinių (valstybės perduotų savivaldybėms) visuomenės sveikatos priežiūros funkcijų vykdymo 2020 m. veiklos prioritetus, patvirtintus Lietuvos Respublikos sveikatos ministerijos visuomenės sveikatos priežiūros plėtros savivaldybėse komisijos 2019 gruodžio 20 d. protokolu Nr. LP-409.
. Programoje numatytomis priemonėmis siekiama įgyvendinti Valstybinių (valstybės perduotų savivaldybėms) visuomenės sveikatos priežiūros funkcijų vykdymo 2020 m. šiuos veiklos prioritetus: 
. sveikos mitybos įgūdžių formavimas, daržovių vartojimo skatinimas;
. fizinio aktyvumo skatinimas;
. burnos higienos užsiėmimų organizavimas.
. Programoje numatytos priemonės tiesiogiai ir nuosekliai siejamos su Joniškio rajono savivaldybės gyventojų sveikos gyvensenos įpročių skatinimu ir sveikatos raštingumo didinimu. Programoje bus kalbama apie įvairius sveikatos tausojimo aspektus, daug dėmesio skiriama lėtinių neinfekcinių ligų rizikos veiksnių mažinimui ir sveikatą stiprinančių įpročių formavimui, bus ugdoma nuostata saugoti ir stiprinti savo, šeimos ir visuomenės sveikatą.
. Programa padės kompleksiškai ir planingai plėtoti ligų prevenciją bei mažinti žalingų veiksnių poveikį ir sveikatos netolygumus.

 SKYRIUS


. Vidutinė tikėtina gyvenimo trukmė – tai vienas iš demografinių rodiklių, kuris parodo ne tik tikėtiną naujagimio gyvenimo trukmę šalyje, tačiau yra ir svarbus indikatorius, atspindintis bendrą šalies gyventojų sveikatą. Joniškio rajono gyventojų vidutinė tikėtina gyvenimo trukmė 2018 m. buvo viena trumpiausių šalyje ir siekė 72,1 metus, Lietuvoje – 76 m. Senstant visuomenei, bendrasis mirtingumo rodiklis (mirusiųjų skaičius 1000 gyventojų) per pastaruosius 10 metų didėja. Higienos instituto sveikatos informacijos centro duomenimis Joniškio rajone bendrasis mirtingumo rodiklis 2018 m. buvo 18,87 atvejų tenkančių 1000 gyventojų (2009 m. – 14,62/1000 gyv.), Lietuvoje – 14,12/1000 gyv. (2009 m. – 13,28/1000 gyv.). Daugiausia gyventojų Lietuvoje mirė nuo kraujotakos sistemos ligų. Tokia pati situacija stebima ir Joniškio rajone – daugiau nei pusę (62,8 proc.) rajono gyventojų mirčių sudarė mirtys nuo kraujotakos sistemos ligų. Standartizuotas mirtingumo nuo kraujotakos sistemos ligų rodiklis 2018 m. Joniškio rajone siekė 1032,4/100000 gyv. (2017 m. – 1036,7/100000 gyv.) ir buvo vienas didžiausių šalyje (Lietuvoje – 744,5/100000 gyv.). 
. Nuo piktybinių navikų Joniškio rajone 2018 m. mirė 66 asmenys. Higienos instituto sveikatos informacijos centro duomenimis, Joniškio rajono gyventojų mirtingumas nuo piktybinių navikų 2018 m. sudarė 309,1 atvejus, tenkančius 100000 gyventojų, Lietuvoje – 286,6/100000 gyv. Vyrų mirtingumas nuo piktybinių navikų 2018 metais buvo du kartus didesnis nei moterų ir siekė 441,63 atvejų, tenkančių 100000 gyventojų, moterų – 193,22/100000 gyv. Miesto gyventojų mirtingumas nuo šių ligų buvo mažesnis nei kaimo, atitinkamai 295,77 ir 320,51 atvejų, tenkančių 100000 gyv. Didžiausias mirtingumas nuo piktybinių navikų stebimas 65 m. ir vyresnio amžiaus gyventojų tarpe (928,7/100000 gyv.).
. 2018 m. Joniškio rajono darbingo amžiaus asmenų, pirmą kartą pripažintų neįgaliais, skaičius, tenkantis 10 000 gyventojų, sudarė 125,9 atvejų ir buvo pats didžiausias Lietuvoje (67,1/10 000 gyv.). Joniškio rajone 2018 metais pirmą kartą pripažinti neįgaliais 188 darbingo amžiaus asmenys (2017 m. – 123 gyv.). Dažniausia darbingo amžiaus asmenys pripažįstami neįgaliais dėl jungiamojo audinio ir raumenų skeleto ligų (30,3 proc.), piktybinių navikų (22,6 proc.) proc.), kraujotakos sistemos ligų (12,9 proc.), nervų sistemos ligų (12,3 proc.) bei psichikos ir elgesio sutrikimų (7,1 proc.).
. Pasaulio šalyse dantų ėduonis yra viena iš dažniausių lėtinių neinfekcinių ligų, kuri kelia iššūkius sveikatos priežiūros sistemoms. Lietuvoje įgyvendinamos prevencinės priemonės, skirtos mažinti vaikų burnos ligų paplitimą, tačiau vaikų burnos sveikatos rodikliai (dantų ėduonies paplitimas, KPI indeksas) rodo prastą jų burnos sveikatos būklę. 
. Joniškio rajone 2017 m. 7–17 m. amžiaus vaikų, kurie neturėjo ėduonies pažeistų, plombuotų ir išrautų dantų, dalis sudarė 15,7 proc. (mergaitės – 15,11 proc., berniukai – 16,36 proc.). Palyginus  su 2016 m., šis rodiklis sumažėjo 0,38 proc. Vertinant ėduonies pažeistų, plombuotų ir išrautų dantų skaičių, apskaičiuojamas kpi (pieniniai dantys), KPI (nuolatiniai dantys) ir bendras kpi, KPI indeksas. Kai KPI reikšmė yra mažesnė nei 1,2, – ėduonies intensyvumas apibūdinamas kaip labai žemas; nuo 1,2 iki 2,6 – žemas, nuo 2,7 iki 4,4 – vidutinis; nuo 4,5 iki 6,5 – aukštas ir labai aukštas, kai rodiklis yra didesnis nei 6,5. Joniškio rajono savivaldybė priskiriama prie savivaldybių, kuriose bendras kpi, KPI indekso rodiklis yra aukštas, 2017 m. šis rodiklis buvo 5,33, 2016 m. – 4,40.
. 2018 m. suaugusiųjų gyvensenos tyrimo duomenimis Joniškio rajono suaugusiųjų, kurie bent kartą per dieną valgo daržoves (neįskaitant bulvių), dalis sudarė 33,1 proc., Lietuvoje – 42,0 proc. Suaugusiųjų, kurie bent kartą per dieną valgo vaisius, dalis buvo taip pat mažesnė (27,1 proc.) nei šalies vidurkis (34,7 proc.). 

 SKYRIUS


. Gyventojų sveikata vertinama pagal:
. vidutinę tikėtiną gyvenimo trukmę;
. gyventojų mirtingumo ir sergamumo rodiklius;
. gyventojų gyvenseną ir elgseną (mityba, alkoholio, tabako, narkotikų vartojimas ir pan.).
. Pagrindinės sergamumo ir mirtingumo nuo lėtinių neinfekcinių ligų priežastys:
. nesveika mityba;
. nepakankamas fizinis aktyvumas;
. antsvoris ir nutukimas;
. dislipidemija;
. rūkymas;
. alkoholio vartojimas.
. Pasaulio sveikatos organizacija teigia, kad apie 60 proc. žmogaus sveikatos lemia mityba. Daugelyje šalių vyrauja panašios kaip Lietuvoje gyventojų mitybos tendencijos bei susijusių ligų struktūra. ES taryba pripažįsta sveikatos propagavimo ir ligų prevencijos teigiamą poveikį tiek gyventojams, tiek sveikatos priežiūros sistemoms, ir kad sveika mityba ir fizinis aktyvumas gerokai sumažina lėtinių susirgimų ir neužkrečiamųjų ligų riziką ir labai padeda vaikams augti sveikiems, prisideda prie sveiko gyvenimo metų ir geros vaikų, paauglių ir suaugusiųjų gyvenimo kokybės. 
 SKYRIUS


. Programos tikslas – kompleksiškai planuoti ir koordinuoti sveikatos stiprinimo priemones, susijusias su gyventojų sveikatos stiprinimu. 
. Svarbiausi programos uždaviniai:
. stiprinti gyventojų sveikos mitybos įgūdžius;
. skatinti gyventojų fizinį aktyvumą;
. stiprinti burnos sveikatos įgūdžių formavimą;
. plėtoti programos partnerių įsitraukimą į gyventojų sveikatos stiprinimo veiklą;
. remti  NVO sveikatos stiprinimo projektus.
. Siekiant įgyvendinti Programą, parengtas Priemonių planas (priedas).
. Programos efektyvumas vertinamas pagal šiuos kriterijus: 
. įgyvendintų priemonių veiksmingumą;
. įgyvendintų ir (ar) neįgyvendintų priemonių skaičių;
. įgyvendintų priemonių dalyvių skaičių.

 SKYRIUS


. Programos priemonių plano įgyvendinimo administravimas:
. už Programos priemonių įgyvendinimą atsako Joniškio rajono savivaldybės visuomenės sveikatos biuras ir NVO, kurios gauna finansavimą ir vykdo priemones pagal šią programą; 
. Programos vykdymo kontrolę ir prevencijos priemonių efektyvumo vertinimą vykdo Joniškio rajono savivaldybės Socialinės paramos ir sveikatos skyrius;
. už konkrečių Programos priemonių įgyvendinimą pagal kompetenciją atsako Priemonių plane numatytų priemonių vykdytojai;
. Priemonių vykdytojai, pasibaigus kalendoriniams metams, ne vėliau kaip iki kito mėnesio 15 d. pateikia savivaldybės administracijos Socialinės paramos ir sveikatos skyriui informaciją apie Programos priemonių įgyvendinimo eigą, jų veiksmingumą;
. Socialinės paramos ir sveikatos skyrius apibendrina iš Priemonių vykdytojų gautą informaciją apie Joniškio rajono savivaldybės gyventojų psichinės ir fizinės sveikatos stiprinimo programos veiklos plane numatytų priemonių įgyvendinimą, pasiektus rezultatus.  
. Programą tvirtina, keičia ar pildo savivaldybės taryba.

 SKYRIUS


. Programos priemonių įgyvendinimas finansuojamas iš Joniškio rajono savivaldybės aplinkos apsaugos rėmimo specialiosios programos ir kitų finansavimo šaltinių.
. Prireikus tam tikroms Programos priemonėms įgyvendinti gali būti numatytas papildomas finansavimas.
. Programa skelbiama savivaldybės interneto svetainėje www.joniskis.lt. Informacija visuomenei apie įgyvendintas Programos priemonių plane numatytas priemones skelbiama savivaldybės interneto svetainėje.

___________________

2020 metų Joniškio rajono
savivaldybės visuomenės sveikatos 
rėmimo specialiosios programos
priedas

2020 METŲ JONIŠKIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 
PRIEMONIŲ PLANAS

Priemonės pavadinimas	Atsakingi vykdytojai	Vykdymo terminai	Lėšų poreikis, Eur	Vertinimo kriterijai /	laukiami rezultatai
1. GYVENTOJŲ SVEIKOS MITYBOS ĮGŪDŽIŲ FORMAVIMAS
1.1. Organizuoti sveikos mitybos ir sveikatai palankaus maisto gaminimo mokymus bei kitokius renginius	Joniškio rajono savivaldybės visuomenės sveikatos biuras	2020 m.	II–IV ketvirčiai	2400	Organizuoti užsiėmimai / dalyvių skaičius	Per metus organizuoti 6 užsiėmimai / vieno užsiėmimo dalyvių skaičius iki 20 asmenų, iš viso iki 120 dalyvių.  
2. GYVENTOJŲ FIZINIO AKTYVUMO SKATINIMAS
2.1. Organizuoti tėvų su vaikais (iki 2 metų amžiaus) fizinio aktyvumo užsiėmimus	Joniškio rajono savivaldybės visuomenės sveikatos biuras	2020 m.	II–IV ketvirčiai	1600	Fizinio aktyvumo užsiėmimų skaičius / dalyvių skaičius	Per metus įvykdyti 2 užsiėmimų ciklai po 16 užsiėmimų / dalyvių skaičius grupėje iki 12 suaugusiųjų dalyvių su vaikais.
2.2. Organizuoti suaugusių asmenų fizinio aktyvumo užsiėmimus		Joniškio rajono savivaldybės visuomenės sveikatos biuras	2020 m.	II–IV ketvirčiai	2400	Fizinio aktyvumo užsiėmimų skaičius / dalyvių skaičius	Per metus įvykdyti 3 užsiėmimų ciklai po 16 užsiėmimų / dalyvių skaičius vienoje grupėje iki 20 asmenų.
3. GYVENTOJŲ BURNOS HIGIENOS UŽSIĖMIMŲ ORGANIZAVIMAS
3.1. Organizuoti burnos higienos įgūdžių formavimo mokymus tėvams su ikimokyklinio ir priešmokyklinio amžiaus vaikais	Joniškio rajono savivaldybės visuomenės sveikatos biuras	2020 m.	I–IV ketvirčiai	700	Burnos higienisto vedami grupiniai užsiėmimai / dalyvių skaičius	Per metus organizuota 12 užsiėmimų/ dalyvių skaičius viename užsiėmime iki 20 tėvų su vaikais. Iš viso iki 130 tėvų su vaikais.
4. GYVENTOJŲ SVEIKATOS STIPRINIMAS
4.1. DOTS (tuberkuliozės gydymo) kabineto  paslaugoms teikti	VŠĮ Joniškio pirminės sveikatos priežiūros centras		2800	DOTS kabineto darbuotojo 0,25 etato darbo užmokesčiui.
5. VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ PROJEKTŲ RĖMIMAS
5.1. „Aktyvūs senjorai – sveiki senjorai“	Lietuvos pagyvenusių žmonių asociacijos Joniškio skyrius	2020 m.	II–IV ketvirčiai	600	Vykdomi fizinio aktyvumo užsiėmimai. Dalyvių skaičius - 30 asmenų.
5.2. „Fizinio aktyvumo akademija – 2020“	Sutrikusio intelekto žmonių globos bendrija „Joniškio Viltis“	2020 m.	II–IV ketvirčiai	1700	Vykdomos fizinio aktyvumo edukacijos, žirgų edukacija. Rengiama stovykla. Dalyvių skaičius - 30 žmonių.
5.3. „Ir Mes galim šokti“	Lietuvos specialiosios kūrybos draugijos „Guboja“ Šiaulių krašto atstovybė	2020 m.	II–IV ketvirčiai	1200	30„Show dance“ šokių užsiėmimų. Dalyvių skaičius - 20 asmenų.
5.4. „Joniškio krašto Lietaus vaikai“	Joniškio rajono švietimo centras	2020 m.	I-IV ketvirčiai	1500	Psichologinės konsultacijos, paskaitos, terapijos vaikams delfinų terapijos centre. Dalyvių skaičius – 100 asmenų.
5.5. Judėjimas – tavo sveikata, stiprybė, grožis“	Joniškio rajono Kriukų pagrindinė mokykla	2020 m.	III-IV ketvirčiai	2000	Užsiėmimai Pasvalio sporto mokyklos baseine. Dalyvių skaičius – 50 mokinių (7-13 m.).   
5.6. „Judu lengvai, plaukiu laisvai“	Joniškio „Saulės pagrindinė mokykla	2020 m.	II–IV ketvirčiai	1935	Užsiėmimai  Šiaulių plaukimo centre „Delfinas. Dalyvių skaičius – 30 mokinių (6-9 m.).
5.8. „Savižudybių prevencija Joniškio rajono savivaldybėje“	VŠĮ Joniškio psichikos sveikatos centras	2020 m.	II–IV ketvirčiai	2000	Anoniminės psichologo konsultacijos, anoniminės psichiatro konsultacijos, informacijos pateikimas spaudoje, vaikų savivertės ir visaverčio bendravimo įgūdžių stiprinimas, sveikatos mokymo, teisinio švietimo programa tėvams, individualios konsultacijos tėvams, relaksacijos pratybos vaikams. Dalyvių skaičius – 20 asmenų (9-14 metų vaikai) ir 20  asmenų (tėvai, globėjai).
5.9. „Taisyklingos laikysenos prevencija, skatinant fizinio raštingumo ugdymą Joniškio Mato Slančiausko progimnazijos antrų klasių mokiniams“	Joniškio Mato Slančiausko progimnazija	2020 m.	III-IV ketvirčiai	548	Paskaita, seminaras, vaikų laikysenos vertinimas. Dalyvių skaičius-32 vaikų ir 70 – tėvų, pedagogų.

___________________

